บิ๊กล็อต TACC โผล่ 142 ลบ. ต่ำกระดาน ยัน “ชัชชวี” กอดหุ้นแน่น
บิ๊กล็อต TACC โผล่ 20 ล้านหุ้น มูลค่ารวม 142 ลบ. ราคาเฉลี่ยหุ้นละ 7.10 บ. ซึ่งเป็นราคาต่ำกระดานซื้อขายโดย TACC ปิดตลาดวันนี้ที่ 7.50 บ. ฟากแหล่งข่าวยัน “ชัชชวี” กอดหุ้นแน่น
บิ๊กล็อต TACC โผล่ 20 ล้านหุ้น มูลค่ารวม 142 ลบ. ราคาเฉลี่ยหุ้นละ 7.10 บ. ซึ่งเป็นราคาต่ำกระดานซื้อขาย แหล่งข่าวยัน “ชัชชวี” กอดหุ้นแน่น
2 ธ.ค. 2564

ผู้สื่อข่าวรายงานว่า วันนี้ (2 ธ.ค.2564) มีรายการสรุปซื้อขายกระดานรายใหญ่ (Big lot) บริษัท ที.เอ.ซี. คอนซูเมอร์ จำกัด (มหาชน) หรือ TACC จำนวน 1 รายการ ปริมาณ 20,000,000 หุ้น มูลค่ารวม 142 ล้านบาท ราคาเฉลี่ย 7.10 บาทต่อหุ้น ซึ่งเป็นราคาต่ำกว่ากระดานซื้อขาย โดยราคาหุ้น TACC ปิดตลาดวันนี้ปิดตลาดทรงตัวจากวันก่อนหน้าที่ 7.50 บาท สูงสุดที่ 7.55 บาท ต่ำสุดที่ 7.40 บาท มูลค่าซื้อขายที่ 151.70 ล้านบาท
ทั้งนี้แหล่งข่าวจากตลาดทุน เปิดเผยว่า นายชัชชวี วัฒนสุข ประธานกรรมการบริหาร และผู้ถือหุ้นใหญ่ของ TACC ยังคงถือหุ้นในสัดส่วนเท่าเดิม แต่ยังไม่ทราบว่าใครเป็นผู้ทำรายการบิ๊กล็อตจำนวนดังกล่าว